Document ID: 32006L0026

ΟΔΗΓΊΑ 2006/26/ΕΚ ΤΗΣ ΕΠΙΤΡΟΠΉΣ
της 2ας Μαρτίου 2006
για τροποποίηση των οδηγιών του Συμβουλίου 74/151/ΕΟΚ, 77/311/ΕΟΚ, 78/933/ΕΟΚ και 89/173/ΕΟΚ, που αφορούν τους τροχοφόρους γεωργικούς ή δασικούς ελκυστήρες, με σκοπό την προσαρμογή των οδηγιών αυτών στην τεχνική πρόοδο
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2003/37/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, σχετικά με την έγκριση τύπου γεωργικών ή δασικών ελκυστήρων, των ρυμουλκούμενων και των εναλλάξιμων ρυμουλκούμενων μηχανημάτων τους, καθώς και των συστημάτων, κατασκευαστικών στοιχείων και χωριστών τεχνικών ενοτήτων των οχημάτων αυτών και για την κατάργηση της οδηγίας 74/150/ΕΟΚ (1), και ιδίως το άρθρο 19 παράγραφος 1,
την οδηγία 74/151/ΕΟΚ του Συμβουλίου, της 4ης Μαρτίου 1974, περί προσεγγίσεως των νομοθεσιών των κρατών μελών των αναφερομένων σε ορισμένα στοιχεία και χαρακτηριστικά των γεωργικών ή δασικών ελκυστήρων (2), και ιδίως το άρθρο 4,
την οδηγία 77/311/EOK του Συμβουλίου, της 29ης Μαρτίου 1977, περί προσεγγίσεως των νομοθεσιών των κρατών μελών των αναφερομένων στο ηχητικό επίπεδο που αντιλαμβάνονται οι οδηγοί των γεωργικών ή δασικών ελκυστήρων με τροχούς (3), και ιδίως το άρθρο 5,
την οδηγία 78/933/ΕΟΚ του Συμβουλίου, της 17ης Οκτωβρίου 1978, περί προσεγγίσεως των νομοθεσιών των κρατών μελών των αφορώντων στην εγκατάσταση των διατάξεων φωτισμού και φωτεινής σηματοδοτήσεως των γεωργικών ή δασικών ελκυστήρων με τροχούς (4), και ιδίως το άρθρο 5,
την οδηγία 89/173/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών που αναφέρονται σε ορισμένα στοιχεία και χαρακτηριστικά των γεωργικών και δασικών τροχοφόρων ελκυστήρων (5), και ιδίως το άρθρο 9,
Εκτιμώντας τα ακόλουθα:
(1)
Οι απαιτήσεις που θεσπίστηκαν από την οδηγία 74/151/ΕΟΚ όσον αφορά τη μέγιστη επιτρεπόμενη μάζα έμφορτου οχήματος και το μέγιστο επιτρεπόμενο φορτίο ανά άξονα για τους τροχοφόρους γεωργικούς ή δασικούς ελκυστήρες πρέπει να προσαρμοστούν για τους σύγχρονους ελκυστήρες, λαμβάνοντας υπόψη τις βελτιώσεις που έχουν γίνει στην τεχνολογία κατασκευής των ελκυστήρων όσον αφορά την αύξηση της παραγωγικότητάς τους και την ενίσχυση της επαγγελματικής ασφάλειας.
(2)
Για να διευκολυνθεί η λειτουργία της κοινοτικής βιομηχανίας σε παγκόσμιο επίπεδο είναι απαραίτητο να ευθυγραμμιστούν οι τεχνικούςοί κανονισμούςοί και πρότυπα με ους αντίστοιυς τεχνικούς κανονισμούς και πρότυπα στο επίπεδο αυτό. Σε σχέση με τα μέγιστα όρια που καθορίζονται στην οδηγία 77/311/EOK για το ηχητικό επίπεδο που αντιλαμβάνονται οι οδηγοί των τροχοφόρων γεωργικών ή δασικών ελκυστήρων, η ταχύτητα δοκιμής που προβλέπεται στα παραρτήματα Ι και ΙΙ της εν λόγω οδηγίας πρέπει, κατά συνέπεια, να εναρμονιστεί με την ταχύτητα δοκιμής που απαιτείται από παγκόσμιους τεχνικούς κανονισμούς ή πρότυπα, όπως ο κώδικας 5 του ΟΟΣΑ και το πρότυπο ISO 5131:1996 (6).
(3)
Οι απαιτήσεις που θεσπίζονται από την οδηγία 78/933/EOK όσον αφορά την εγκατάσταση συσκευών φωτισμού και φωτεινής σηματοδότησης στους τροχοφόρους γεωργικούς και δασικούς ελκυστήρες πρέπει να προσαρμοστούν, ούτως ώστε να ικανοποιηθούν οι σημερινές ανάγκες για απλούστερο σχεδιασμό και καλύτερο φωτισμό.
(4)
Οι απαιτήσεις που θεσπίζονται με την οδηγία 89/173/EOK σχετικά με τους υαλοπίνακες και τα συστήματα σύνδεσης των τροχοφόρων γεωργικών ή δασικών ελκυστήρων πρέπει να ευθυγραμμιστούν με τις πρόσφατες τεχνολογικές εξελίξεις. Ειδικότερα, πρέπει να επιτραπούν οι πολυανθρακικοί/πλαστικοί υαλοπίνακες για εφαρμογές πλην των αλεξηνέμων, προκειμένου να ενισχυθεί η προστασία των επιβαινόντων σε περίπτωση διείσδυσης αντικειμένων στο θάλαμο οδήγησης. Οι απαιτήσεις σχετικά με τους μηχανικούς συνδέσμους πρέπει να ευθυγραμμιστούν με το πρότυπο ISO 6489-1. Εξάλλου, με στόχο να μειωθεί ο αριθμός και η σοβαρότητα των ατυχημάτων και να ενισχυθεί η επαγγελματική ασφάλεια, ενδείκνυται όχι μόνον να γίνει επιπλέον πρόβλεψη όσον αφορά θερμές επιφάνειες, αλλά και να θεσπισθούν μέτρα σχετικά με την κάλυψη των ακροδεκτών των συσσωρευτών καθώς και μέτρα με σκοπό την πρόληψη μη ηθελημένης αποσύνδεσης.
(5)
Επομένως, οι οδηγίες 74/151/ΕΟΚ, 77/311/ΕΟΚ, 78/933/ΕΟΚ και 89/173/ΕΟΚ του Συμβουλίου πρέπει να τροποποιηθούν αναλόγως.
(6)
Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που συστάθηκε δυνάμει του άρθρου 20 παράγραφος 1 της οδηγίας 2003/37/ΕΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τροποποίηση της οδηγίας 74/151/ΕΟΚ
Η οδηγία 74/151/ΕΟΚ τροποποιείται σύμφωνα με το παράρτημα I της παρούσας οδηγίας.
Άρθρο 2
Τροποποίηση της οδηγίας 77/311/ΕΟΚ
Η οδηγία 77/311/ΕΟΚ τροποποιείται σύμφωνα με το παράρτημα II της παρούσας οδηγίας.
Άρθρο 3
Τροποποίηση της οδηγίας 78/933/ΕΟΚ
Η οδηγία 78/933/ΕΟΚ τροποποιείται σύμφωνα με το παράρτημα III της παρούσας οδηγίας.
Άρθρο 4
Τροποποίηση της οδηγίας 89/173/ΕΟΚ
Η οδηγία 89/173/ΕΟΚ τροποποιείται σύμφωνα με το παράρτημα IV της παρούσας οδηγίας.
Άρθρο 5
Μεταβατικές διατάξεις
1. Με ισχύ από την 1η Ιανουαρίου 2007, όσον αφορά τα οχήματα που συμμορφώνονται με τις απαιτήσεις που καθορίζονται αντίστοιχα στις οδηγίες 74/151/ΕΟΚ, 78/933/ΕΟΚ, 77/311/ΕΟΚ και 89/173/ΕΟΚ, όπως τροποποιούνται από την παρούσα οδηγία, τα κράτη μέλη δεν μπορούν, για λόγους σχετικούς με το αντικείμενο της οικείας οδηγίας:
α)
να αρνηθούν τη χορήγηση έγκρισης τύπου ΕΚ ή τη χορήγηση εθνικής έγκρισης τύπου·
β)
να απαγορεύσουν την ταξινόμηση, την πώληση ή τη θέση σε κυκλοφορία τέτοιου οχήματος.
2. Με ισχύ από την 1η Ιουλίου 2007, όσον αφορά τα οχήματα που δεν συμμορφώνονται με τις απαιτήσεις που καθορίζονται αντίστοιχα στις οδηγίες 74/151/ΕΟΚ, 78/933/ΕΟΚ, 77/311/ΕΟΚ και 89/173/ΕΟΚ, όπως τροποποιούνται από την παρούσα οδηγία, και για λόγους σχετικούς με το αντικείμενο της οικείας οδηγίας, τα κράτη μέλη:
α)
δεν χορηγούν πλέον έγκριση τύπου ΕΚ·
β)
δύνανται να αρνούνται τη χορήγηση εθνικής έγκρισης τύπου.
3. Με ισχύ από την 1η Ιουλίου 2009, όσον αφορά τα οχήματα που δεν συμμορφώνονται με τις απαιτήσεις που καθορίζονται αντίστοιχα στις οδηγίες 74/151/ΕΟΚ, 78/933/ΕΟΚ, 77/311/ΕΟΚ και 89/173/ΕΟΚ, όπως τροποποιούνται από την παρούσα οδηγία, και για λόγους σχετικούς με το αντικείμενο της οικείας οδηγίας, τα κράτη μέλη:
α)
θεωρούν πλέον μη έγκυρα, για τους σκοπούς του άρθρου 7 παράγραφος 1, τα πιστοποιητικά συμμόρφωσης που συνοδεύουν τα νέα οχήματα σύμφωνα με τις διατάξεις της οδηγίας 2003/37/ΕΚ·
β)
δύνανται να αρνούνται την ταξινόμηση, την πώληση ή τη θέση σε κυκλοφορία αυτών των νέων οχημάτων.
Άρθρο 6
Μεταφορά
1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως τις 31 Δεκεμβρίου 2006. Ανακοινώνουν αμέσως στην Επιτροπή το κείμενο των διατάξεων αυτών, καθώς και πίνακα αντιστοιχίας μεταξύ των εν λόγω διατάξεων και της παρούσας οδηγίας.
Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.
2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
Άρθρο 7
Έναρξη ισχύος
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
Άρθρο 8
Αποδέκτες
Η παρούσα οδηγία απευθύνεται στα κράτη μέλη.
Βρυξέλλες, 2 Μαρτίου 2006.

Labels: 7
8
6